
	1.
	Rīkojuma projekts
8.1. izveidots prototips, kas demonstrē metožu iespējas Eiropas Savienības fondu projektu iepirkumu pārbaudēs;
	Iebildums
Lūdzam anotācijā precizēt, kas domāts ar rezultātu "izveidots prototips". Vai ar to ir saprotams metodes apraksts, ar kuru tirgū esoši ģeneratīvā MI risinājumi pielietojami CFLA darbam, vai jauna risinājuma izstrāde? Ņemot vērā šīs VPP ierobežotos līdzekļus un īstenošanas laiku, jauna prototipa izstrāde var būt pārāk ambiciozs mērķis. Aicinām precizēt aprakstu uz "izveidots tirgū esošā risinājumā balstīts prototips…".

Piedāvātā redakcija
-
	Edvards Francis Kuks (IZM)

	2.
	Rīkojuma projekts
6.1. pārbaudīt ģeneratīvā mākslīgā intelekta metodes Eiropas Savienības fondu projektu iepirkumu dokumentācijā;
	Priekšlikums
Neskaidrs formulējums. Aicinām precizēt, kāda nolūka MI pielietojums paredzēts. Piemēram, "pārbaudīt ģeneratīvā mākslīgā intelekta rīku pielietojumu Eiropas Savienības fondu projektu iepirkumu dokumentācijas sagatavošanā un analīzē". 
Piedāvātā redakcija
pārbaudīt ģeneratīvā mākslīgā intelekta rīku pielietojumu Eiropas Savienības fondu projektu iepirkumu dokumentācijas sagatavošanā un analīzē
	Edvards Francis Kuks (IZM)

	3.
	Rīkojuma projekts
6.2. novērtēt metožu tehnoloģisko gatavību un piemērotību tekstu analīzei un atbilžu ģenerēšanai latviešu valodā;
	Priekšlikums
Lūdzam precizēt "teksta analīzi un atbilžu ģenerēšanu" uz konkrētāku lietojumu VPP ietvaros, ņemot vērā, ka esošais apraksts attiecas uz ģeneratīvo mākslīgo intelektu vispārīgi. Piemēram, "novērtēt metožu tehnoloģisko gatavību un piemērotību tekstu analīzei un atbilžu ģenerēšanai latviešu valodā Eiropas Savienības fondu projektu uzraudzības procesos".
Piedāvātā redakcija
novērtēt metožu tehnoloģisko gatavību un piemērotību tekstu analīzei un atbilžu ģenerēšanai latviešu valodā Eiropas Savienības fondu projektu uzraudzības procesos
	Edvards Francis Kuks (IZM)

	4.
	Rīkojuma projekts
6.3. izmērīt un salīdzināt dažādu metožu kvalitātes rādītājus.
	Priekšlikums
No rīkojuma projekta un anotācijas nav noprotams, attiecībā pret ko (kādiem rādītājiem vai lietojumiem) būs nosakāma metožu kvalitāte. Aicinām anotācijā precizēt, attiecībā pret ko būs nosakāmi kvalitātes rādītāji.

Piedāvātā redakcija
-
	Edvards Francis Kuks (IZM)

	5.
	Rīkojuma projekts
8.2. sagatavots plāns turpmākajiem darbiem, lai mākslīgā intelekta metodes ieviestu Eiropas Savienības fondu projektu uzraudzības procesos;
	Priekšlikums
Aicinām apvienot 8.2. un 8.3. punktu, ņemot vērā, ka plāns turpmākajiem darbiem šajā gadījumā kalpo kā rīcībpolitikas ieteikumi CFLA darbības pilnveidošanai. Piemēram, "Sagatavoti rīcībpolitikas ieteikumi mākslīgā intelekta metožu pielietojumam Eiropas Savienības fondu projektu uzraudzības procesos".

Piedāvātā redakcija
Sagatavoti rīcībpolitikas ieteikumi mākslīgā intelekta metožu pielietojumam Eiropas Savienības fondu projektu uzraudzības procesos
	Edvards Francis Kuks (IZM)

	6.
	Rīkojuma projekts
8.3. sagatavots ziņojums rīcībpolitikas ieteikumiem.
	Priekšlikums
Aicinām apvienot ar 8.2. (skat. iepriekšējo komentāru). 
Piedāvātā redakcija
-
	Edvards Francis Kuks (IZM)



